۱۴۴۶-۲-۲۳ تاریخ ۲۴ ساعته خبرونه تېرو ۲۴ ساعتونو کې د سرې میاشتې د فعالیتونو خبرونه: کابل: * ‏د افغانی سرې میاشتې مرکزی ریاست کې د افغانی سره میاشت او بشرپال خدمتونه تر عنوان لاندې له دې خیریه ملی ټولنې د ملاتړ په موخه د عالمانو، لیکوالانو او پوهنتون د استاذانو په ګډون علمی سیمنار د یوې شاندارې غونډې په ترڅ کې ترسره شو. * ‏د افغانی سرې میاشتې سرپرست عمومی رئیس او د نوموړی مرستیال په افغانستان کې د نړیوال فدراسیون له مسؤل ښاغلی نیسیفور مګینډی او مل پلاوی سره د بشرپالو خدماتو په ترسره کولو کې د ګړندیتوب په تړاو ناسته ترسره کړه. * د بګرامیو ولسوالۍ په ګډون په مختلفو سیمو کې له ۱۴ سېلاب ځپلو کورنیو سره د ۳ قلمه غیر خوراکی توکو ترڅنګ ۱۴۰،۰۰۰ افغانۍ نغدی مرسته هم ترسره شوه. * د دشت برچی په سیمه کې یوې سېلاب ځپلې کورنۍ سره چې څو ورځې وړاندې یې د سېلابونو له امله یو ماشوم له لاسه ورکړی وه، پنځوس زره افغانۍ نغدی مرسته ترسره شوه. پنجشېر: د عنابه او رخه په ولسوالیو کې له ۳۴ سېلاب ځپلو کورنیو سره د ۵ قلمه غیر خوراکی توکو مرسته ترسره شوه. هلمند: بغنی ولسوالۍ کې له ۳۰ بې سرپرسته کورنیو سره د ۹۰ رأسه اوزو مرسته ترسره شوه.